27. STUDENOG 2017.
U redu.
Vaše Kraljevsko Veličanstvo i Meghan Markle, čestitamo vam oboma.
Hvala lijepa.
Možemo li početi s prošnjom i trenutkom vaših zaruka?
Kad je to bilo? Kako je izgledalo?
To je bilo prije nekoliko tjedana.
Početkom mjeseca. Tu u našoj kući.
U vašem intervjuu povodom zaruka…
Orkestriranom reality showu, da.
Bio je unaprijed pripremljen.
Prvo smo vani popričali s novinarima, vratili se unutra,
svukli kapute i obavili intervju.
Sve se događalo istodobno.
TAKO SRETNI
Jutros je diljem svijeta zasigurno bilo mnogo
slomljenih srca je jer je on najpopularniji član kraljevske obitelji…
-Službene vijesti… -To je najsretniji…
-Princ Harry i Meghan Markle su… -Donosimo reakcije…
Buckinghamska palača s ponosom objavljuje
zaruke princa Harryja i Meghan Markle.
Bože, čuvaj kraljicu.
Mislite, unaprijed su vam dali pitanja?
Ili kako to ide?
Da, ali katkad bi htjeli vidjeti prsten pa sam im ga pokazivala.
Najveći je kamen iz Bocvane,
a maleni dijamanti oko njega su iz kolekcije dragulja moje majke.
Tako da i ona na neki način bude s nama na ovom ludom putovanju.
Što mislite da bi vaša majka mislila ili rekla o Meghan?
Mislim da bi bile kao prst i nokat.
Uopće ne sumnjam da bi bila presretna.
Skakala bi od sreće.
Mislim da bi ona i Meghan postale najbolje prijateljice.
-Siguran sam da je… -S nama je.
Siguran sam da je s nama i da skače od sreće negdje.
Ovo je sretan kraj kakav su svi priželjkivali za Harryja.
Bili su oduševljeni.
Ushićena sam.
Bila sam presretna kad sam čula.
Njegova me obitelj jako toplo primila.
-Katherine je bila fantastična. -Divna je bila.
Baš kao i William.
Jeste li upoznali obitelji?
Dosta smo vremena proveli s mojom mamom. Bilo je jako zabavno.
Više je puta razgovarao s mojim ocem, ali nisu se još stigli upoznati.
Sâm spomen američke nevjeste koja je i mješovite rase.
-Osoba mješovite rase… -Mnogo toga u vezi s njom
čini je bliskom modernim naraštajima.
Imate li osjećaj da ćete vas dvoje,
s obzirom na različita podrijetla, donijeti nešto novo
u kraljevsku obitelj?
Pa, znamo da smo odličan tim.
Zato se nadamo da ćemo s vremenom moći utjecati
na druge stvari koje su nam važne.
Vrlo sam uzbuđena zbog toga.
Ali da. Nismo smjeli ispričati
našu priču jer oni to nisu htjeli.
Ne smijemo ispričati našu priču.
To je istina.
Tako je stalno.
Uvijek je bilo tako, da.
Dosad.
Valjda smo zato tu.
Da.
HARRY I MEGHAN
Tko bi mogao sanjati da će Britanija dobiti Crnu princezu?
Nisam to mogao ni zamisliti.
Bio je to kraj jedne ere koji je bio jednako nevjerojatan
koliko i fascinantan.
BRITANSKI OTOCI
Nevjerojatno je kakvu je ulogu Britanija odigrala u svjetskoj povijesti.
Taj otočić uz obalu Europe bio je središte najvećeg carstva
kakvo je svijet ikad vidio.
No pitanje koje si trebamo postaviti jest: „Tko je platio cijenu svega toga?“
SVIJET
Često se govori da je Britanija imala duboki jug
koji je bio jednako brutalan, i da je porobila više Afrikanaca
od Sjedinjenih Američkih Država.
Ali taj duboki jug bili su Karibi.
Bili su s druge strane oceana. Daleko.
Daleko od očiju i daleko od srca.
Jamajka postaje nevjerojatno profitabilno središte britanskog ropstva.
A tu je, dakako, i naseljavanje Sjeverne Amerike.
Duhan iz Virginije i Marylanda, riža s Juga.
To se rano Britansko Carstvo razvijalo zahvaljujući ropstvu.
Prvo komercijalno „putovanje robova“ koje je organizirala Britanija
osobno je financirala kraljica Elizabeta I.
Daljnja su takva putovanja također financirali kraljevi i kraljice,
sve dok to nije ukinuto.
UKINUO TRGOVINU ROBLJEM
Kad sam ja išao u školu, jedino
što sam ikad čuo o britanskom ropstvu
bilo je to da je ukinuto.
TRGOVINA ROBLJEM UKINUTA JE 25. OŽUJKA 1807.
Godine 1807. Britanija je ukinula trgovinu robljem,
a u 1830-ima je ukinula svoje robovsko carstvo.
Ali čak i kad pričamo samo o tom djeliću povijesti,
izostavljamo ključni aspekt.
Ropstvo nije bilo samo ukinuto. Robovlasnici su dobili odštete.
I to ogromne.
Dvadeset milijuna funta za vlasništvo nad ljudskim bićima.
POREZNI OBVEZNICI VIŠE OD 180 GODINA PLAĆAJU ODŠTETU ROBOVLASNICIMA
To je samo jedan od načina na koje je naše sjećanje
na britansko ropstvo izbrisano iz priče o Britaniji.
Bože, čuvaj našu milostivu kraljicu
Živio naš plemeniti Kralj…
Odrastajući u UK-u bio sam potpuno nesvjestan
te povijesti i tog naslijeđa.
A kad se toga prisjetim, mislim da se najviše isticalo
veličanje naše kolonijalne moći
i tadašnja globalna važnost Britanije.
Vrlo je neobično da su u zadnjim desetljećima
te imperijalne ere
ljudi crne i smeđe rase masovno dolazili živjeti u Britaniju.
Sredinom dvadesetog stoljeća Britanci su odlazili na Karibe
i regrutirali ljude za poslove vozača autobusa,
medicinskih sestara u novoosnovanoj
Nacionalnoj zdravstvenoj službi,
učiteljica i učitelja u novoproširenim školama.
A to su sve bili slabo plaćeni poslovi.
I London je jedini put u svojoj povijesti počeo izgledati
kao da je doista središte carstva
koje se uglavnom sastojalo od bijelaca.
Mislim da smo kroz proteklih 50, 60 godina
počeli zamišljati novu zemlju,
novu Britaniju, nove britanske institucije.
I pomislio sam da je to značajno
onda kad su se njih dvoje zaručili.
Bi li to mogao biti trenutak kad će
kraljevska obitelj krenuti ukorak s ostatkom Britanije?
1. PROSINCA 2017. PET MJESECI DO VJENČANJA
Jutros su oči s obje strane Atlantika uprte u Nottingham.
Mnoštvo ljudi čeka svoje mjesto
u bajci o princu vojniku i holivudskoj glumici.
Harry je izveo svoju curu u grad, pa sam i ja svoju.
A zašto ste vi ovdje?
Samo da vidim Meghan. To je sve.
Ovo je trenutak koji će se prenositi u cijelom svijetu.
Prvi kraljevski test za Meghan Markle.
Nikad nisam vidjela snimke kraljevske šetnje.
Kao, što je to?
Mogao sam joj samo ispričati kako to izgleda iz mog iskustva.
No doista nisam znao
kako se žena treba odjenuti za tu prigodu.
Ti si rekao: „Spremajte se, imamo pet minuta.“
A ja: „Trebam li nositi ove naušnice?
Je li ih napravio britanski dizajner?
Naručila sam ih online. Je li ovo dobro? Čekaj, viri mi etiketa. Odreži je.“
A onda pukne patentni zatvarač.
Samo je rekao: „Okej, stavi zihericu.“
Sve skupa je bilo apsurdno.
„Spremna?“ „Da.“ „Dobro.“
Jednostavno smo se prepustili.
Svega nekoliko dana otkako smo doznali za zaruke,
Princ Harry i Meghan Markle izišli su u svoju prvu kraljevsku šetnju.
Kao glumica, Meghan Markle navikla je na crveni tepih i mnoštva ljudi.
No, ovo je ipak nešto drugo.
Hej, Meghan.
Izgledali su savršeno. I ona je bila taman prikladno odjevena.
-Bila je prelijepa. -Da.
Zdravo.
Bila je divna. Prekrasna.
Meghan, volimo te!
Meghan!
Svi su bili uzbuđeni i sretni.
Mislim da su pomislili: „Ovo je kao dašak svježeg zraka.“
-Pravo osvježenje za obitelj. -Definitivno.
-Amerikanka. -Djeca mješovite rase.
Da, djeca mješovite rase u kraljevskoj obitelji.
Kakav dan za Meghan Markle.
Nema sumnje tko je danas najviše zablistao.
KRALJEVSKO UMIJEĆE OSVAJANJA MASA
Pomislio sam: „Kakav san“.
Pronašao sam ženu kojoj ovo nije nužno jednostavno
ali može to izvesti s lakoćom tako da izgleda jednostavno.
11. PROSINCA 2017. MEGHANINA ČAROLIJA
NEW YORK, STUDENI 2021.
H, znaš li DJ-irati?
-Elton. -Elton? Može.
Archie voli Bennie and The Jets.
To mu je najdraža pjesma. Super je kad dvogodišnjak urla „Bennie.
Bennie.“
Daniel je bio uz mene na našem vjenčanju.
Skupa smo prošli mnogo toga.
-Koliko je prošlo? -Deset, mislim.
-Skoro deset godina? Više? -Vjerojatno.
Bože.
-Ludilo! -Znam.
Ništa se nije promijenilo, osim što se sve promijenilo.
DIREKTORICA, ARCHEWELL
Možda se poslije možemo malo pripremiti.
Malo proučiti neke od tih novinara.
Uglavnom stručnjake za kraljevsku obitelj?
Je li ova moja?
-Ja ne razumijem što to znači. -Da.
Zar netko sam sebe može prozvati stručnjakom za kraljevsku obitelj?
To je pitanje za mog muža.
Može li se netko prozvati stručnjakom za kraljevsku obitelj?
-To bi trebalo imati neku težinu. -Ne, to je isto kao…
To je kraljevski dopisnik.
Kraljevski dopisnik je titula
koju dobivaju određeni novinari
tako da novine mogu koristiti njih i njihove priče
kao relevantne izvore činjenica.
Zbog toga njihove priče imaju veći kredibilitet.
Svatko može biti stručnjak za kraljevsku obitelj.
Poanta je u tome da njihovi članci imaju veći legitimitet
i za to primaju plaću.
Ti stručnjaci za kraljevsku obitelj u biti su samo
produžena ruka kraljevske PR službe.
I to je tako već više od 30 godina.
Tabloidi u UK-u imaju vrlo poseban odnos s kraljevskom obitelji.
Postoji prešutni sporazum
između Institucije i medija.
U medijima se to predstavlja tako da porezni obveznici
plaćaju za kraljevsku obitelj,
a zauzvrat…
Možemo li vidjeti prsten?
…očekuju da kraljevska obitelj bude na raspolaganju medijima
u smislu „mi plaćamo, a vi pozirate“.
A mediji smatraju kako im je dužnost čitateljima
otkriti privatne detalje iz njihovih
života.
Nisu sve te priče utemeljene na činjenicama.
Ako ste dio Royal Rote,
imate ekskluzivno pravo na priču.
Royal Rota je sustav
prema kojem određeni mediji imaju ekskluzivno pravo
na izvještavanje o članovima kraljevske obitelji.
I bez obzira na to koliko su agresivno izvještavali u prošlosti,
i dalje imaju pravo biti u Roti.
Tako sve vijesti o kraljevskoj obitelji prolaze kroz filtar svih novina
u Royal Roti, a koje su sve, osim Telegrapha, tabloidi.
Sve je kontrolirano. Poput…
ova je obitelj naša i imamo je pravo eksploatirati.
Njihova je trauma naša priča, a naše je da to kontroliramo.
Kamere vas snimaju na svakom koraku
i bilježe svaki vaš pokret.
Ne pronađete li neki način koji bi vam pomogao da preživite
i lakše podnesete takvo zadiranje u privatnost, poludjet ćete.
Harry i William su prva generacija
koju sam gledala kako odrasta u okviru tog sporazuma.
I voljela bih da se malo dublje razmisli o ideji
da se netko može roditi pod ugovornim odnosom s britanskim medijima.
HARRY JE POBJESNIO
Rota! Par koraka natrag, molim.
Oprostite, nastavite dalje.
Sjećam se događaja u kojem sam sudjelovao s vojvotkinjom i vojvodom.
I jedan mi je fotograf gotovo u šali rekao:
„Možete li ga nagovoriti da nešto izvede? Više nas ne zabavlja.“
Otišao sam do Harryja i Meghan
i zbog toga danas žalim.
Rekao sam im, „Ponekad moramo prihvatiti igru.“
I na koncu, ta je igra onaj prešutni sporazum.
Harry, Meghan i ostatak obitelji imaju obavezu zabavljati javnost.
Ako to ne učine, padaju u nemilost
i mediji će koristiti svaku priliku
da o njima pišu negativno ili ističu njihove loše strane.
Zamislite sve te ljude koji su pisali užasne stvari o vama,
vašoj obitelji,
vašoj majci,
a vi ih morate zabavljati.
U tom poslu nema milosti. A u Meghaninu slučaju…
nije bilo granica. Na nju su pucali iz svih oružja.
Znali smo da će potražiti ljude bliske Meghan.
Ja nisam znala dokle su spremni ići.
Novinari su kampirali pred mojom zgradom,
neki su nas potajno pratili po Londonu.
Bilo je napeto.
Mediji su bili nemilosrdni. Odlazili su u kuću mojih roditelja.
Sjećam se da mi je prijateljica proslijedila članak u kojem su citirali
moju mamu.
MEGHAN JE KAO DIJETE GLEDALA DIANINO VJENČANJE
Stjecao se dojam da je Meghan opsjednuta princezom Dianom.
Pisali su o stvarima koje se nikad nisu dogodile, same laži.
Često se nisam osjećala sigurno.
Ne mogu prošetati pse. Ne mogu ići na posao.
Uvijek bi me netko negdje čekao,
pratio do posla.
Paparazzi su me vrebali odasvud.
Jednom sam parkirala,
a jedan je čovjek stao kraj mene i rekao: „Znate,
samo sam htio dobiti priču.
Za to biste mogli dobiti puno novca.“
Samo sam ga pogledala i rekla: „To je moje dijete.
Nemam vam ništa za reći.“
MAMINA STRANA PRIČE: SIROTINJA NA DUBOKOM JUGU
Uvjerena sam da su britanski mediji htjeli iskoristiti maminu stranu obitelji
kako bi zakuhali još veću dramu.
Odjednom sam se našla između mame koja je sve to šutke i damski trpjela
i druge strane obitelji koja se naprosto…
ponaša drukčije.
SESTRINA PRIČA: MEGHAN KAKVU SAMO JA POZNAJEM
Moja polusestra koju nisam vidjela preko 10 godina, a i tad samo na jedan dan,
odjednom je postala sveprisutna.
Ne znam ti srednje ime. Ne znam kad ti je rođendan.
A ti njima govoriš kako si me odgojila i nazivaš me „princezom diktatoricom“?
SLJEDEĆA PRINCEZA DIKTATORICA
Tomova su djeca starija od nje dobrih 17 godina.
THOMAS JE DOBIO SAMANTHU PRIJE BRAKA S DORIOM L. RAGLAND
A Meghan i ja smo otišle kad su njoj bile dvije godine.
D. RAGLAND RODILA JE MEGHAN U BRAKU S THOMASOM
Ne sjećam se da sam je viđala kad sam kao mala
posjećivala oca, ako i kad bi dolazili.
A koliko se sjećam, zadnji put smo se srele
kad sam ja bila u ranim dvadesetima.
Nismo se posvađale. Nismo bile dovoljno bliske za takvo što.
A ja sam željela sestru.
SAMANTHA MARKLE TVRDI DA SU ONA I MEGHAN BILE BLISKE
DO 2018. I DA SU MEDIJI IZMIŠLJALI
NJEZINE IZJAVE.
Ja sam Ashleigh Hale, imigracijska odvjetnica.
I Megina nećakinja.
U kakvom ste odnosu vi i Meg?
Meg je moja teta s mamine strane.
Znači, polusestra moje biološke majke.
Moja je biološka majka Samantha Markle.
I svi smo se složili, uključujući mog brata i mene,
da ćemo živjeti s bakom i djedom.
Tako su oni dobili skrbništvo nad nama kad smo imali oko dvije godine
i poslije su nas posvojili.
Tako da su mene odgojili baka i djed.
Za mene su oni bili roditelji.
Biološku majku nisam vidjela od šeste godine.
Ponovno smo se susrele kad sam bila starija,
oko 2007.
Sjećam se kad mi je tata rekao:
„Samantha je pronašla svoju kći.“
A ja sam ga zamolila za adresu njezine e-pošte jer sam joj htjela pisati.
Počele smo se naveliko dopisivati.
Onda smo prešle na poruke i pozive.
Ubrzo smo komunicirale više puta tjedno.
I kliknule smo.
OVO JE MOJA NEĆAKINJA
Potom smo počele… Ja sam tad snimala Face.
Predložila sam da odemo na odmor.
Odvela me u New Orleans.
Šetale smo, slušale glazbu.
Puno smo jele i previše pile.
Bile smo samo nas dvije, što je bilo zbilja posebno.
Mislim da je zbog mene preuzela više uloga.
Sestrinsku, majčinsku,
ulogu najbolje prijateljice. Ona je sve što…
MEGHAN MARKLE - KAKO JA VOLIM SVOJU @ASHLEIGH
Mislim da smo obje žudjele za istom stvari.
Ja sam htjela sestru, a ona mi je bila poput mlađe sestrice.
I Ashleigh je prošla kroz kalvariju s medijima samo zato što smo bliske.
A ja nisam htjela…
Nisam htjela da joj to truje život.
SESTRINE KRITIKE: PLITKA JE I NARCISOIDNA, NIJE SPOSOBNA BITI PRINCEZOM.
Kad je vijest objavljena javno,
Samantha je vrlo brzo počela jako ružno
govoriti o Meg.
Imala sam osjećaj da joj nešto zamjera.
I što god da bih ja rekla,
ona bi nastavljala po svome, još ljuća i ogorčenija.
Tako da smo prestale razgovarati.
Znate, neki se ljudi ne daju urazumiti.
BOŽIĆ 2017. PET MJESECI DO VJENČANJA
Ovo je prvi Božić vaše buduće supruge sa svojtom.
Svi mi moramo objasniti neke stvari o našim obiteljima
osobama s kojima ćemo se vjenčati.
Koje ste obiteljske tradicije objasnili Meghan?
Mnoge. Mislim da je moja obitelj jedna od najvećih koje znam.
I svaka je obitelj kompleksna,
tako da je ona bila fantastična.
Snalazi se i, znate, to je…
to je poput obitelji koju nije imala.
Vrlo se dobro sjećam prvog Božića u Sandringhamu.
Nazvala sam mamu koja me pitala kako ide.
Odgovorila sam da je sve fenomenalno.
Da su oni kao velika obitelj kakvu sam oduvijek željela.
Stalno se nešto zbivalo i bilo je zabavno.
Za večerom sam sjedila pokraj Harryjeva djeda.
I mislila sam kako je to divno,
kako smo baš ugodno čavrljali.
Ja sam brbljala o koječemu,
kad mi je Harry rekao da je nagluh na jedno uho i da ništa nije čuo.
A ja sam bila uvjerena kako je baš dobro prošlo.
Stiže nam vijest o novom kraljevskom skandalu.
Supruga jednog od kraljičinih rođaka, princeza Michaela od Kenta,
na kraljičin je božićni ručak došla noseći broš s likom crnog sluge.
Takav se nakit općenito smatra rasističkim.
Stoga je njezin potez izazvao lavinu kritika na društvenim mrežama.
NITKO NIJE OPAZIO KAKAV BROŠ NOSI PRINCEZA MICHAELA OD KENTA?
NA BOŽIĆNOM RUČKU S RASISTIČKIM BROŠEM
Kad sam čula da je Meghan bila na događaju na kojem je
članica njezine buduće obitelji nosila takav broš,
nisam bila naročito iznenađena.
jer u Britaniji je realnost takva
da ako uđete u palaču ili državnu ustanovu,
ili bilo koje drugo mjesto koje predstavlja tradiciju,
vjerojatno ćete vidjeti rasističke slike.
Murale na zidovima, rezbarije na stropovima
koji prikazuju ljude u zatočeništvu
na način koji veliča instituciju ropstva.
Možete reći: „Pa to je samo broš. Vjerojatno nije imala zle namjere.“
Ponovite li takvo što tisućama puta:
„To je samo slika, to je samo rob,
to je samo plantaža…“
To su kosturi u ormaru koje
ne želite gledati u svakodnevnom životu.
BBC NEWS - PRINCEZA MICHAELA OD KENTA ŽALI ZBOG 'RASISTIČKOG' BROŠA
Ova je obitelj katkad dio problema, a ne dio rješenja.
A ima tu i dosta nesvjesne pristranosti.
PRINC HARRY PRIZNAJE SVOJU NESVJESNU PRISTRANOST
A kod nesvjesne pristranosti stvar je u tomu što nitko nije kriv.
No jednom kad je osvijestite,
onda to trebate ispraviti.
Riječ je o edukaciji, o svjesnosti.
I na tome konstantno treba raditi.
To vrijedi za sve, uključujući i mene.
Britanski se mediji natječu tko će smisliti zvučniji naslov.
Odluka princa Harryja da na privatnoj zabavi odjene nacističku
uniformu izazvala je bijes javnosti.
Mnogi se pitaju gdje je 20-godišnjem princu bila pamet
kad je odlučio tulumariti u nacističkoj uniformi.
PRINČEVA BIJEDNA BLAMAŽA
To mi je bila jedna od najvećih pogrešaka u životu.
Poslije me bilo užasno sram.
Silno sam htio popraviti stvar.
Otišli smo razgovarati s glavnim rabinom u Londonu.
To je duboko utjecalo na mene.
U Berlinu sam razgovarao s osobom koja je preživjela Holokaust.
Mogao sam to ignorirati i vjerojatno bih ponovio iste pogreške.
Ali naučio sam nešto iz toga.
Harry se nije previše razlikovao od drugih dječaka s kojima sam išao u školu.
Oni su bili u eho-komori apsolutnih povlastica
koje su im omogućavale određeni način života.
A kad napustite tu komoru,
shvatite da vas vani čeka daleko veći svijet.
ZRAKOPLOVNA VOJNA BAZA MCGUIRE, NEW JERSEY, STUDENI 2021.
Ovo su vojvoda i vojvotkinja.
Zdravo, kako ste?
Dobro, hvala.
-Zdravo. -Kako ste?
-Bok, dečki. -Bok.
Koliko dugo sjedite ovdje?
U tišini?
Hej, dečki. Bok.
Sretan Dan Britanije.
Da.
Pozdrav svima. Kako ste?
Neću zapamtiti imena…
Što si htio reći?
Ovo je kao na brzim spojevima.
Čudno je.
Gledala sam muža ondje,
i vidjela sam koliko je sretan što se vratio u bazu.
Odmah je krenula vojnička zafrkancija.
Nevjerojatno je koliko ste dugo u službi. U mirovinu možete za 20 godina, zar ne?
U određenoj fazi dođete do točke bez povratka.
Mislite si: „Dvanaestak godina? Pa, onda mogu i ostati.“
Ja sam se prijavio za tri godine.
I onda sam istraživao razne mogućnosti.
Pa sam na koncu odslužio 10 godina.
Deset godina u vojsci
pružilo mi je iskustvo kakvo drugi članovi obitelji nisu proživjeli.
Dva sam puta bio u Afganistanu, letio helikopterima Apache.
To vas prisili da prilično brzo odrastete.
Otad sam dva puta bio u ratu.
Ljudi koje sam upoznao
i doživotni prijatelji koje sam stekao
postali su moja druga obitelj.
Jer… tad me još uvijek boljelo
i mama mi je strašno nedostajala… blago rečeno.
Nadam se da će biti ponosna. William mi je u pismu napisao
kako je siguran da će biti.
To je jedna od stvari o kojoj ne razmišljam cijelo vrijeme
jer se moram brinuti za suborce.
U braku sam deset godina i otad sam bio u pet misija, pa…
Troje djece i pet misija u deset godina.
Tako da smo bili dosta zauzeti.
No, ne na taj način.
Ma, na svaki način. To je u redu.
Kroz rad i život s normalnim ljudima…
postao sam svjestan da moj život nije normalan…
To mora utjecati na čovjeka, zar ne?
Balon unutar balona u kojem sam rođen probušio se.
U konačnici sam zahvalan što se to dogodilo.
I sve je to bilo prije Meghan.
Želim reći da je depresija obiteljska tajna koja nam je svima zajednička.
A dijeljenje naše priče omogućava drugima da ispričaju svoje,
zato vam u ime Buldoga,
vlastito i u ime onih koji pomažu u održavanju zrakoplova
koji potrebitima donose nadu, želim uručiti dar.
-Hvala vam najljepša. -Nema na čemu.
Ovaj je novčić iz 108. eskadrile
čija sam prva zapovjednica.
-Rušimo barijere… -O, ne.
Ali mnogo mi znači što sam vam ga mogla darovati
zbog barijera koje ste vi srušili za bolji svijet.
A to je hvalevrijedno.
Bez uvrede, gospodine, ali ovo je njezin…
Svatko tko krene zamuckivati…
Naš je život bio u stilu: „Ovo ćemo odraditi zajedno“ i…
to je bilo sjajno jer sam takve stvari dugo činila sama.
U tome je stvar. Oboje smo radili isto što i prije.
To se nekako spojilo u ovom divnom braku.
ZAJEDNO ZA RAZLIKU
28. VELJAČE 2018. TRI MJESECA DO VJENČANJA
Dobro došli na prvi forum Kraljevske zaklade.
Načelo zajedničkog rada
ugrađeno je u temelj zaklade. Ovo je jedina prilika…
Kraljevska je zaklada dobrotvorna organizacija koja je izvorno osnovana
za Williamove i Harryjeve humanitarne projekte.
U Kraljevskoj se zakladi njeguje timski rad,
no čini se kako
Meghan možda želi raditi na drugi način.
Pažnja je uglavnom bila na Meghan Markle i problemima kojima se htjela baviti.
Meghan, kao što je poznato, zagovarala si osnaživanje žena i mladih djevojaka
učeći ih samopoštovanju.
Kako ćeš nastaviti taj rad kroz Kraljevsku zakladu?
Ženama ne treba glas jer ga već imaju.
Treba ih osnažiti da se koriste njime.
A ljude valja potaknuti na slušanje.
I mislim da nam aktualna događanja,
pri tome mislim na mnoštvo kampanja i pokret MeToo,
pružaju jedinstvenu priliku da i dalje radimo
na osnaživanju žena i pozovemo ljude da to podrže.
Ovo je prvi put da je netko
povezan s kraljevskom obitelji spomenuo te kampanje.
Recimo, Kate nije odjenula crno na dodjeli nagrada BAFTA.
A Camilla, koja također podržava ženske organizacije, nikad nije spomenula MeToo…
MONARHIJA NE SLUŽI ZA GURANJE AGENDE METOO
Važno je znati da britanska kraljevska obitelj,
kad su posrijedi ciljevi za koje se zalažu,
namjerno bira one koji nisu kontroverzni.
Meghan je više bila aktivistkinja.
Nisam znala da će to…
biti takav tabu.
Za mene je to bila aktualna tema.
To što vas dvoje radite je sjajno, ali kad radite kao obitelj,
dolazi li ponekad do kakvih neslaganja?
Nego što.
Rješavamo ih na zdrav način.
Kako ste riješili posljednje?
Uh, ne sjećam se… Kad ih ima toliko!
-Ali jesmo li riješili? Ne znamo. -Ne znamo.
O, ne znate?
Pa, ako ništa, sjajno ste nas zabavili.
Ovo je prvi događaj koji je organizirala mlađa četvorka
Gledali smo budućnost britanske monarhije.
Ovo je žena koja je najtradicionalniji britanski brend okrenula naglavačke.
Meghan Markle nije Britanka, iza sebe već ima jedan brak,
mješovite je rase i ne bježi od politike.
To će sad morati prestati, naravno, barem u javnosti.
MIJENJAJU KRALJEVSKA PRAVILA! VJENČANJE KOJE ĆE PREKINUTI TRADICIJU
Znala sam da u ovoj obitelji postoje određeni protokoli.
Sjećate li se onog starog filma Princezini dnevnici s Anne Hathaway?
Ja?
Princeza? Ma daj!
Mogu te naučiti kako da hodaš, govoriš. sjediš, jedeš i odijevaš se kao princeza.
Nema nikakve poduke niti vam itko kaže: „Sjedi ovako,
prekriži noge onako, jedi ovom vilicom, nemoj činiti ovo,
nakloni se, stavi taj šešir.“
Toga nema.
Neke je na Twitteru podsjetio na emotikon sretne kakice.
NE POSTAJE SE PRINCEZOM PREKO NOĆI
Pa sam morala mnogo toga naučiti.
Uključujući i državnu himnu.
Kako si je naučila?
Guglala sam.
ENGLESKA HIMNA
Djevojke, ovo je vaš zadnji dan u školi za mlade dame Zermat.
Vaša zadnja i najvažnija lekcija.
Guglala sam pa bih sjela i vježbala.
-Prekršila je kraljevski protokol… -…ona i Harry još nisu vjenčani.
A povrh svega postojali su i izmišljeni protokoli za medije.
DALA JE AUTOGRAM. PUNĐA. VELIKO KRALJEVSKO NE.
Bilo je to vatreno krštenje.
Meghan! Volimo te, Meghan!
Mahni nam!
Meghan!
Moram pitati je li te netko podučio pravilnome mahanju.
Pa ne. Gledaš i učiš pa imitiraš.
Ne znam. Sigurno nećeš mahnuti
kao Amerikanka. „Hej!“
Sve je naprosto…
manje.
NEW YORK, STUDENI 2021.
-Hej? -Hej?
-Bok! -Bok, kako si?
-Uđite. -Trebamo li se izuti?
Ma ne treba. Kako si?
-Dobro, ti? -Ajme, vidi ovo.
Uđi i ti.
Opa. Pogledaj ti to.
Mislim, zbilja smo prešli na haljinu.
-Da? Dobro. -Na pravu haljinu.
-Steže li te u struku? -Ni najmanje. Super je.
Prekrasna je.
Samo stanem u sredinu?
Je li ti ikad četvero ljudi pomagalo da se odjeneš?
Ne! Nikad!
Ziherice.
Reci mi da snimaš.
Troje ljudi ti je pod haljinom.
Imaš dovoljno svjetla?
-To je retoričko pitanje. -Nudiš mi svjetiljku?
-Dobro? -Aha.
Boja je izvrsna.
SVEČANI BAL 'POZDRAV SLOBODI' MUZEJ INTREPID
Kad sam bila u UK-u,
vrlo sam rijetko nosila odjeću u bojama.
Za to je postojao razlog. Ja sam bila razumjela
da nikad ne smiješ nositi istu boju kao Njezino Veličanstvo,
ako je posrijedi grupni događaj.
Ali ne smiješ nositi ni boju
kakvu nose starije članice obitelji.
Pa sam se pitala: „Koju boju vjerojatno nikad neće odjenuti?“
Bež? Bijelu? Boju devine dlake?
Zato sam nosila prigušene tonove, ali i zato da se lakše uklopim.
Nisam se htjela isticati.
Tako da ne postoji verzija mene koja je došla u ovu obitelj
i koja nije dala sve od sebe da se uklopi.
Nisam ih željela sramotiti.
SAMANTHA MARKLE- OBITELJ MARKLE JEDVA ČEKA POZIVNICE NA VJENČANJE.
Neki iz mladenkine obitelji još ne znaju hoće li biti pozvani u dvorac Windsor.
Među njima je i Meghanina polusestra Samantha Markle,
koja je i sama osvajala naslovnice u mjesecima uoči kraljevskog vjenčanja.
Polusestra M. Markle piše i knjigu u kojoj će sve ispričati,
što iz Kensingtonske palače nisu komentirali.
Svi žele znati kako će izgledati njegov prvi susret
s Harryjem i obitelji.
Kao da smo svaki dan igrali „Ulovi krticu“.
„Čekaj, još jedna je izvirila. Stani.
Pojavila se nova priča." I tako stalno.
Koristili su svaku priliku i izvlačili sugovornike
ne bi li objavili što sočniju priču.
U RODU SA SERIJSKIM UBOJICOM
-BIVŠA PORNOZVIJEZDA -KOKAIN
I tad je postalo zastrašujuće.
Policija kaže da je buduća vojvotkinja M. Markle primila pismo s bijelim prahom…
Kako doznajemo, u omotnici je bila neka vrsta bijele tvari koja…
…Markle je postala žrtvom vala vrijeđanja i zlostavljanja…
u nacionalnom tisku i…
To je bilo ubrzo poslije terorističkog napada?
Tako da su svi bili zabrinuti kako će proći vjenčanje.
Vladao je toliki strah da su htjeli postaviti snajperiste na krovove…
To je javni događaj.
POLICIJA DOBILA NAREDBU ZA SLUČAJ IZGREDA NA VJENČANJU: 'PUCAJ I UBIJ'
PUCAJ I UBIJ
A iza kulisa…
ja sam se sve više povlačila u sebe.
Komunikacija s Meg postajala je… sve rjeđa i rjeđa.
Imala sam dojam da su joj na nekoj razini
određivali s kim smije kontaktirati.
KENSINGTONSKA PALAČA
Na svaku vojvotkinju i vojvodu dolazi jedan komunikacijski tim.
U slučaju kraljevske obitelji to je vrlo slično press službi.
Ili poslu glasnogovornika političara, tvrtki, slavnih osoba.
Buckinghamska palača ima komunikacijski tim,
palača Clarence House, Kensingtonska palača,
i ti timovi primarno brinu o njihovoj komunikaciji s javnošću.
Oni su posrednici u komunikaciji kraljevske obitelji
s medijima, tako da ona to ne mora činiti direktno.
Općenito, postoji težnja za kontroliranim narativom.
Naš se komunikacijski tim tad bio spojio s timom moga brata.
Tako da je nama na raspolaganju bila samo jedna osoba.
I to je bio uistinu golem posao.
Sumnjam da je itko svjestan
s čim se morao nositi taj zbilja malobrojni komunikacijski tim.
Jedva su se snalazili. I razumijem to, suosjećam.
Kako objasniti da ta polusestra nije pozvana na vjenčanje,
ali njezina kći jest?
Što se tiče Ashleigh,
u to je vrijeme izdana preporuka da ona ne dolazi na vjenčanje.
H i ja smo bili u autu i preko zvučnika na mobitelu ispričali smo joj
kakve smo preporuke dobili, zašto su tako procijenili i…
I to je bilo jako bolno.
Mislim da sam rekla kako me to na nekoj razini povrijedilo, ali…
razumjela sam zašto je to tako.
Spoznaja da su postupci moje biološke majke
u toj mjeri utjecali na odnos
koji mi je toliko značio…
Osjećati da mi je zbog nje oduzet…
bilo je teško.
S one strane oceana danas je odaslana svojevrsna pretpozivnica
jer Palača je objavila pojedinosti…
Kako se bližilo vjenčanje…
nacija je postajala sve uzbuđenija.
Prekrasno. Ona je drukčija, ona je 21. stoljeće.
A to nam sad treba.
Da, dobar osjećaj, sreća.
Morate voljeti vjenčanja.
Najviše me iznenadilo što je Harry upecao takvu curu.
Bilo je očito da su zaljubljeni.
I mislim da se to osjetilo.
Svi su bili sretni.
Lijepo.
Ja to promatram očima svoje prijateljice, a ne princeze.
Vrlo su povezani kao par.
Uvelike se oslanjaju jedno na drugo
i najbolji su prijatelji.
POZIV NA VEČERU I PLES POVODOM PROSLAVE VJENČANJA
Bila sam super uzbuđena.
SUBOTA, 19. SVIBNJA 2018. U 19.30
Ovo je velik dan za Meghan Markle.
Prije nekoliko minuta kraljevska je obitelj stigla
u Westminstersku opatiju na obilježavanje Dana Commonwealtha.
Mladi državljani zemalja koje su se pridružile slavlju
nosili su raznobojne zastave.
I dalje mi je veliko zadovoljstvo i čast služiti vam kao poglavarica Commonwealtha.
Godine 1949. ovdje u Buckinghamskoj palači
moj se otac susreo s premijerima zemalja
kako bi ratificirali Londonsku deklaraciju.
Tako smo dobili Commonwealth kakav danas poznajemo.
Bože, čuvaj kralja.
Kad proučavate prijelaz tih zemalja iz kolonijalizma u neovisnost,
vidite da je Britanija u tomu odigrala vrlo stratešku ulogu.
BRITANSKO CARSTVO
Britanija je procijenila da tim zemljama mora dati neovisnost
na način koji je štitio njezin komercijalni i kapitalistički interes.
Zato je osnovala taj povlašteni klub nekoć koloniziranih država
po imenu Commonwealth.
Uzbuđenje u Accri, glavnom gradu Zlatne obale, dosegnulo je vrhunac
tijekom priprema za doček kraljevskoga gosta.
Britanska se monarhija razlikuje od drugih monarhija zapadne Europe
jer je međunarodna,
i ima kraljicu koja je poglavarica brojnih drugih država.
Svoj 21. rođendan
provodim 9500 kilometara od rodne zemlje.
No nisam toliko daleko od doma.
U središtu rasprave o opstanku monarhije
upravo je Commonwealth.
Borba za tu instituciju bila je kraljičina životna misija.
Poznata je po tomu.
Uživala je veliko poštovanje jer je uspjela očuvati tu instituciju.
Izjavljujem pred svima vama da će čitav moj život,
bio on dug ili kratak,
biti posvećen služenju našoj velikoj carskoj obitelji
kojoj svi pripadamo.
Krenemo li zajedno naprijed s nepokolebljivom vjerom,
Commonwealth će i dalje pružati stabilnost
i napredak za buduće naraštaje.
O Commonwealthu se još uvijek govori
kao o klubu prijatelja koji dijele zajedničke vrijednosti.
Meni je takav jezik problematičan.
Ja katkad Commonwealth nazivam „Carstvom 2.0“
jer on to i jest.
Nije se nimalo promijenio. Samo ima bolji PR.
Kad pogledate crno stanovništvo Commonwealtha,
vidjet ćete da žive u jednako lošim uvjetima kao i prije 50 ili 100 godina.
A crpljenje njihova bogatstva u korijenu je tog siromaštva.
Oni koji su iscrpili to bogatstvo prenosili su ih generacijama,
dok su generacije kojima je ono oteto i dalje bivale siromašne.
To je vrlo jasan ekonomski odnos.
A današnji je narativ u Britaniji taj da je to daleka prošlost
i da se nema smisla osvrtati.
To je iznimno bolno za milijune britanskih građanki i građana
koji imaju drugačija sjećanja na vlastitu povijest od bogataša.
I onda se pojavila žena koja je izgledala poput većine stanovništva Commonwealtha.
Meghan je nešto predstavljala.
Postojala je nada
da bi to mogla biti prilika za razgovor o neugodnim temama
koje smo toliko puta gurnuli pod tepih.
23. TRAVNJA 2018. 26 DANA DO VJENČANJA
Princ Harry I Meghan Markle poslije će nazočiti
posebnoj komemoraciji povodom 25. obljetnice smrti Stephena Lawrencea.
Osamnaestogodišnji mladić nasmrt je izboden
dok je s prijateljem čekao autobus u jugoistočnom Londonu.
U blizini tog mjesta njemu i njegovu prijatelju prišla su šestorica…
…izbola ga je bjelačka banda u ničim izazvanom rasističkom napadu…
Bila je to priča o dvjema tragedijama.
Ubojstvu Stephena Lawrencea i nemogućnosti
pravnog sustava, policije, da provedu pravdu.
Nitko nikad nije osuđen za Stephenovu smrt.
Lokalno stanovništvo već dvije godine prosvjeduje zbog rasističkih napada.
U potpunom sam šoku. Nisam očekivala da će se to ponoviti.
Pošto je? Koliko vrijedi crnački život?
Kaos pred istražnim zatvorom. Petorica osumnjičenih za ubojstvo S. Lawrencea…
Danas poslijepodne došlo je do fizičkog sukoba
kad su se petorica mladih bijelaca sukobili s bijesnom gomilom.
Bio je to šokantan i uznemirujuć slučaj
koji je bilo nemoguće ignorirati.
Sad je bilo teže odmahnuti rukom na pritužbe
i iskustva crnog stanovništva.
Nad ovom komemoracijom poput sjene se nadvila strašna
činjenica da su samo dvojica Stephenovih ubojica privedena pravdi.
Mislim da je bilo jako važno da su Meghan i Harry došli na komemoraciju
jer je to predstavljalo izravan pokušaj adresiranja boli
koju mnogi i dandanas osjećaju zbog ubojstva S. Lawrencea.
Četvrt stoljeća poslije
možemo samo zamišljati kakvim bi čovjekom Stephen postao.
A to su pozdravile brojne crnačke zajednice u Britaniji.
Uvijek sam doživljavala princa Harryja
kao još jednog člana kraljevske obitelji koji je pomalo rasist,
tragično neupućen…
Ali pratila sam njegov put i vidjela da je doista prihvatio
edukaciju kakva je nekomu poput njega nužna
kako bi se preobrazio u antirasista.
7. SVIBNJA 2018. 12 DANA DO VJENČANJA
Uzbuđenje ovdje u Windsoru… raste.
Stigli smo do posljednjih 12 dana.
Ne mogu vjerovati da je tako blizu.
Stotine tisuća ljudi u subotu će se tiskati na ovim pločnicima…
Ona će 19. svibnja ući u povijest.
Strašno smo ponosni na Meghan.
Hoće li biti razuzdano?
O, definitivno!
Put Meghan Markle do kapelice 19. svibnja ujutro
započet će nekonvencionalno
jer će s njom u automobilu biti njezina majka
dok se bude vozila ovom dugom stazom do dvorca.
Meghan će na zapadnim stubama kapelice sv. Georgea čekati njezin otac Thomas
koji će je poslije odvesti do oltara.
Ali kad Meghanin otac doputuje tjedan dana prije vjenčanja,
po prvi će se put susresti s budućim mužem svoje kćeri.
SUVENIRNICA KRALJ I KRALJICA
Bila je silno uzbuđena uoči vjenčanja,
ali morala se i prilagoditi svima ostalima.
DETEKTIV: TABLOIDI SU MI PLAĆALI DA ISKOPAM MEGHANINO PRLJAVO RUBLJE
SLJEDEĆEG JE TJEDNA THE SUN OBJAVIO NIZ TRAČEVA
Nevjerojatno je što su ljudi spremni učiniti kad im se ponudi mnogo novca.
NEPOTKRIJEPLJENE 'EKSKLUZIVE'
Pedeset, sto tisuća za fotografije,
za izmišljanje priče…
SIMON REX ODBIO PONUDU TABLOIDA DA SPAVA S M. MARKLE
I hvala Bogu da je većina odbila.
Tjedan prije vjenčanja nazvao me naš zajednički tajnik za komunikacije
i rekao da će sutra izići priča
da je moj otac prodavao novinama inscenirane fotografije.
Pitala sam kakve.
HOĆE LI MEGHANIN OTAC SMRŠAVITI ZA VJENČANJE?!
Bile su relativno bezazlene.
Na jednoj od njih on čita knjigu
o UK-u.
Sjećam se kako sam naivno otišao u ured
i rekao kako je to baš lijepo.
Jer sam cijeli bio
u tom bračno-ljubavnom balončiću.
Kolega me brzo spustio na Zemlju.
„To je namještaljka“, rekao je.
MEGHAN I HARRY NA SAVRŠENOM ZARUČNIČKOM PORTRETU
Tad sam prvi put čula za to.
Sjećam se da je Jason rekao: „Nazovi ga i pitaj je li to istina
ili ne jer vam može prilično naštetiti.“
H i ja nazvali smo mog tatu.
Rekla sam: „Priča se da tabloidima prodaješ inscenirane fotografije.
Je li to istina?“ „Ne“, odgovorio je.
I tom sam mu prilikom rekla: „Čuj, ako ta priča… ne mogu je zaustaviti,
znači da će izaći sutra,
pa hajde da odmah pošaljemo nekoga da te odmah izvede iz kuće
jer te sutra čeka opsada medija. Izvući ćemo te.“
Predložila sam da otputuje iz Meksika dan prije.
Ali odbio je pod izlikom da ima puno posla.
Izgledalo je kao da nešto krije.
Rekla sam mu da to nema smisla.
A kad smo završili razgovor,
pogledala sam Harryja.
Rekla sam: „Ne znam zašto, ali ne vjerujem mu.“
Otac Meghan Markle jutros je glavna vijest.
14. SVIBNJA 2018. PET DANA DO VJENČANJA
G. Markle navodno je lažirao fotografije tvrdeći da su ih snimili paparazzi.
Priča se da ih je prodao za 100 000 dolara.
Tabloidi su poludjeli.
Jutros im je svima ovo glavna tema.
Svi su se užurbano pripremali za vjenčanje.
I onda se niotkud pojavi ta bomba.
Pomisao da bi Tom postao dio tog cirkusa
potpuno me zgrozila.
U jeku foto skandala…
Rastužilo me što mediji izvještavaju o tome.
Imate li komentara na to da je vaš bivši muž
navodno inscenirao fotografije tvrdeći da su ih snimili paparazzi?
Da bi unovčio…
Kao roditelj to ne… Ne činite takvo što.
To nije roditeljstvo.
Paparazzi i novinari odmah su ga počeli slijediti.
Rasplet je uslijedio u tjednu kad mi se nije javio na poziv.
Umjesto sa mnom, ti razgovaraš s TMZ-om.
TMZ UŽIVO
Na našoj smo stranici objavili masnu priču.
Meghan Markle je do oltara trebao odvesti njezin otac.
A nama je rekao kako ne samo da od toga neće biti ništa,
već i da neće ni doći na vjenčanje.
I tako doznajem da mi ne dolaziš na vjenčanje…
Iz tabloida.
15. SVIBNJA 2018. ČETIRI DANA DO VJENČANJA
Meghanin otac, 73-godišnji Thomas Markle
navodno je pretrpio srčani udar
nakon skandala koji je izazvao
insceniranim paparazzo fotografijama koje su postale viralne.
I onda su odjednom rekli da je u bolnici.
„Što se događa? Molim te, javi se.“
Kao, ne ljutimo se. Samo mi se javi.
OPET SAM U BOLNICI. NA ANGIOGRAFIJI.
CIJELI TE VIKEND POKUŠAVAM DOBITI. U KOJOJ BOLNICI?
Rekao mi je da je imao infarkt prije šest dana.
-Moramo znati što se to zbiva. -Zovem i zovem.
Nije da govori: „Ne želim biti ondje.“
-Ne, shvaćam. -On želi…
I cijeli svijet prati tu dramu.
-Bilo mu je tako žao svih… -Oslobodite Thomasa Marklea.
Oslobodite Thomasa Marklea. Tommy Mars, mala.
-G. Markle nije htio ništa od ovoga. -Nije tražio ovakvu pažnju.
Čak i nakon što je rečeno u medijima, ja sam nastavila zvati.
Htjeli smo znati što se događa. Ja ne razumijem što se događa.
Je li dobro? U kojoj je bolnici? Svi to želimo znati.
Samo smo htjeli shvatiti što se zbiva.
Kako se možeš vjenčati bez tate?
ŽALI ŠTO JE POVRIJEDIO MEGHAN
17. SVIBNJA 2018. DVA DANA DO VJENČANJA
DIO JAVNO OBJAVLJENE PREPISKE 17. SVIBNJA 2018.
NE LJUTIMO SE, ALI MORAMO RAZGOVARATI. PUSA, M I H
Napokon je netko odgovorio na poruku s njegova mobitela.
NIČIME TE NISAM POVRIJEDIO. NI NIKOGA DRUGOGA. NE ZNAM
ZA 20 POZIVA. ŽAO MI JE ŠTO TI JE MOJ INFARKT POMRSIO PLANOVE.
Bilo je jako čudno. Znaš kako ljudi pišu poruke, ne?
Moj tata bi uvijek slao hrpu smajlića
i pisao bi s puno točkica i…
A ovo je bila sušta suprotnost tomu.
I nazvao me Meghan.
Mislim, nikad me u životu nije tako zvao.
Meg. Svi me prijatelji zovu Meg, roditelji me zovu Meg.
Znala sam da to nije moj tata.
DA SAM BAREM UMRO, ONDA BISTE MOGLI GLUMITI DA STE TUŽNI.
Tad smo znali da mu je netko provalio u mobitel.
TOME, JA SAM, HARRY, JAVITE SE, MOLIM VAS.
MORAM ZNATI JESTE LI TO ZAISTA VI
JER UOPĆE NE ZVUČITE KAO DA JESTE.
Molili smo ga da se javi, da znamo je li to on.
Nije.
Naravno da je to tužno. Prije toga je imala oca.
I sad ga više nema.
A za to sam kriv ja.
Jer da Meg nije sa mnom,
još bi uvijek imala tatu.
Da, super.
-Tata, dobila sam nagradu iz engleskoga. -Znam.
Okej, dobro. Jesam u kadru?
U redu, vidimo se poslije. Bok! Gdje je gumbić?
Opa. Moram te udaljiti.
Pritisni ovaj gumb straga.
18. SVIBNJA 2018. DAN PRIJE VJENČANJA
Svega nas 24 sata dijeli od kraljevskoga vjenčanja…
Očekuje se da će TV prijenos vjenčanja pratiti više od dvije milijarde ljudi.
U zraku se osjeća uzbuđenje.
Ovo je kraljevsko vjenčanje na toliko mnogo načina drukčije od drugih.
Otkrit ćemo kako za samo 24 sata.
Prijevod titlova: Iva Tomečić